section_heading: Format natjecanja
paragraph_text: Četiri pobjednika skupina izvučeni su u manje skupine s po pet reprezentacija za Kvalifikacije za Europsko prvenstvo 2020. (kako bi igrali manje kvalifikacijskih utakmica jer moraju sudjelovati i u završnici Lige nacija). Osim toga, ligi A dodijeljeno je jedno od četiri preostala mjesta za Europsko prvenstvo 2020. Četiri reprezentacije iz lige A koje se nisu kvalificirale na Europsko prvenstvo igrale su u ožujku 2020. doigravanja. Mjesto u doigravanju prvo je dodijeljeno pobjednicima skupina, a ako je pobjednik skupine osigurao sudjelovanje na prvenstvu redovnim kvalifikacijama, tada je mjesto dobila sljedeća najbolje rangirana reprezentacija lige. Ako manje od četiri reprezentacije u ligi A nisu osigurale sudjelovanje na prvenstvu onda su se ta slobodna mjesta dodijelila reprezentacijama iz niže lige. Doigravanja su se sastojala od dva polufinala (najbolje rangirana reprezentacija protiv 4. te 2. protiv 3. najbolje rangirane reprezentacije, a domaćin je bila bolje rangirana reprezentacija) i jednog finala u kojemu sudjeluju pobjednici polufinalnih utakmica. Pobjednik doigravanja osigurao je plasman na Europskom prvenstvu 2020.<ref><ref>